歐家裕

歐家裕，係香港女模特兒，2016年參選viuTV《美選D.n.A》而出名。

簡歷
歐家裕以前讀迦密主恩中學，2008年開始做模特兒，屬名模Mandy Lieu嘅公司旗下，2009年曾經代表香港到海南三亞參選《Elite Model Look》模特兒大賽，之後拍過唔少廣告。2015年，佢加入過藝人鄧麗欣搞嘅女子排球隊Loey。2016年，佢參選viuTV《美選D.n.A》，成功入到十二強，但最後因病退選。

2017年5月，歐家裕嫁咗畀拍拖一年嘅航運太子爺Jacky Lam，同年年底生BB。

演出

電視節目
2016年：viuTV《美選D.n.A》參賽者

參考
歐家裕感情穩定無懼緋聞
Mandy Lieu師妹歐家裕嫁百億航運業太子爺　5月做新娘變少奶
就生得！歐家裕新婚四個月　低調佗巨肚

Quest Model：歐家裕

香港女模特兒
家裕
美選D.n.A參賽者